Gabels gate (Oslo)

Gabels gate (1–49, 4–50) er en gate i Oslo. Den starter nord for jernbanens sporområde ved Frognerstranda på Skillebekk, krysser Drammensveien og ender ved Frognerveien på Frogner.

Gabels gate ble i 1891 oppkalt etter visestattholder Frederik Gabel (ca. 1645-1708). Det er en klassisk vestkantgate med bygårder hovedsakelig fra 1890-årene og bebyggelse av varierende alder i midten. Gatereguleringen over Gimlehøyden ble ikke alltid gjennomført som planlagt. Gabels gate skulle ha vært krysset av Abels gate, men av denne gjenstår bare en liten rest i form av Cato Guldbergs vei på østsiden av Gabels gate i tillegg til Fritzners gate oppe på høyden.

Gabels gate har mange verneverdige hus som er oppført på Byantikvarens gule liste, særlig i begynnelsen og slutten av gaten.

Gaten er representert i den norske utgaven av Monopol.

Bygninger i utvalg
NrBildeBeskrivelse 1  Gabels gate 1|100px|bottom  Hjørnegård (ark. Frithjof Aslesen) ved Svoldergata oppført i 1901 for fru Trøan. Aslesen tegnet hele kvartalet, og bygget har mye til felles med nabobygget Niels Juels gate 2, tegnet for samme oppdragsgiver. Fire etasjer med flater av pusset og upusset (gul) tegl. Brukket hjørne. Balkonger på hjørnet og i Svoldergata, karnapp mot Gabels gate. Listeført. 1B–D  Gabels gate 1B–D|100px|bottom  Boliggård (ark. Finn Bryn) oppført 1947. Seks etasjer i mur og armert betong med spekket fasade. 3  Gabels gate 3|100px|bottom  På denne adressen ble det i 1902 oppført en leiegård tegnet av Frithjof Aslesen. Adressen er i mange kartsystemer registrert som Terningbekk 1–3. Listeført. 4  Gabels gate 4|100px|bottom  Bygård (ark. Just Borthen og Paul Eugen Brantzeg) oppført 1928 for Gabelsgates Fælleskjøkkenhus AS. Gården hadde opprinnelig felleskjøkken og matlevering for hele gården og kun tekjøkken i hver leilighet. 5  Gabels gate 5 1|100px|bottom  «Laugsgården», leiegård (ark. Carl Aaman) oppført 1894. Fire etasjer med særpreget fasade med arkitektenes laugssymbol, hvorav betegnelsen. Listeført. Gården er også merket som Terningbekk 2. 7  Gabels gate 7|100px|bottom  Boliggård fra 1924 på hjørnet ved Skillebekk. Fire etasjer med pusset fasade samt høy loftsetasje. Risalitt mot Gabels gate og hengende karnapp i tre etasjer mot Skillebekk. 8  Gabels gate 8|100px|bottom  Hjørnegård ved Eivind Astrups gate oppført 1898–99 ved Alfred Køhn. Fire etasjer i gul tegl med pussfasade i første og for øvrig pussede partier. Karnapp i full høyde midt på siden mot Gabels gate. Listeført. 9  Gabels gate 9|100px|bottom  Leiegård (ark. Carl Aaman) oppført 1895. Fire etasjer i pusset tegl samt loftsetasje. Risalitt og brukket hjørne. Listeført. 10  Gabels gate 10|100px|bottom  Leiegård (ark. Henry Bucher) oppført 1890–92 for et konsortium. Fire etasjer i pusset tegl. Symmetrisk komposisjon omkring et karnapp over tre etasjer som gir altan for fjerde. Listeført. 11  Gabels gate 11|100px|bottom  Hjørnegård ved Drammensveien oppført 1896 ved Carl Aaman, som også tegnet nabogården i nr. 9. Nyrenessanse. Fem fulle etasjer. Brukket hjørne med karnapp over de tre øverste etasjene. Karnapp også mot Gabels gate. Listeført. 14  Gabels gate 14|100px|bottom  Boliggård fra 1911. Tre etasjer samt mansardetasje og kjelleretasje. Verandautbygg mot sør og for øverig flere risalitter. 15  Gabels gate 15|100px|bottom  Murvilla oppført 1915 for grosserer Ivar Helgesen. Listeført. 16  Gabels gate 16|100px|bottom  Hotell Gabelshus (ark. Morgenstierne & Eide), oppført 1911–12. Karakteristisk bygning i tre etasjer med høyt mansardtak. Teglfasade med brunaktig puss, hvorav mye dekket av villvin. To karnapputbygg mot Gabels gate. Senere tilbygg har løst opp den opprinnelige symmetrien noe. 17  Gabels gate 17|100px|bottom  Enebolig i to etasjer (ark. Ulf Berbom) oppført 1931. Armert betong med pusset fasade. Listeført. 17B  Gabels gate 17|100px|bottom  Her stod tidligere en boliggård i to etasjer tegnet av Erik Andresen og oppført i 1933. Nåværende gård oppført 1999. Seks etasjer med tegl i fasaden. 18  Gabels gate 18|100px|bottom  Boliggård fra 1925. Vinkelformet bygg ved Thomas Heftyes gate med tre etasjer samt mansardetasje. (Tilsvarende hus langs Thomas Heftyes gate er tegnet av Syver Nielsen og oppført 1923–25.) 19  Gabels gate 19|100px|bottom  Bolig- og forretningsgård fra 1930 der forfatteren Lars Saabye Christensen bodde i sin ungdom. Fire etasjer samt mansardetasje. Risalitt med tverrgavl mot gaten. 21  Gabels gate 21|100px|bottom  Tre boliggårder oppført 1920. To av gårdene (21A og 21B) ligger langs gaten og har tre etasjer med rød tegl i fasaden samt mansardetasje og loftsetasje. Den tredje (21C) er lavere og mindre og ligger bak 21B. 23  Gabels gate 23|100px|bottom  Boliggård (ark. Ingvald Suphammer) oppført 1934. Tre etasjer med pusset fasade samt loftsetasje og høy kjelleretasje. 25  Gabels gate 25|100px|bottom  Boliggård (ark. Heinrich Jürgensen og Johan von Hanno) oppført 1931 på sørsiden av Cato Guldbergs vei. Fire etasjer, den øverste tilbaketrukket, samt høy underetasje. Pusset og malt fasade. Vernet etter Plan- og bygningsloven. 27  Gabels gate 25|100px|bottom  Boliggård (ark. Heinrich Jürgensen og Johan von Hanno) oppført 1930 på nordsiden av Cato Guldbergs vei. Fire etasjer, den øverste tilbaketrukket, samt høy underetasje. Vernet etter PBL. 37–39  Gabels gate 39|100px|bottom  «Fagertun», to leiegårder (ark. Gerhard Fischer) oppført 1918 med navn etter Frederik Stangs villa på den andre siden av gaten. Fire etasjer samt loftsetasje, fasade av slemmet tegl. En leilighet i nr. 39 ble en periode under krigen brukt som base for Milorg. Listeført. 38  Gabels gate 38|100px|bottom  Bolig- og forretningsgård oppført 1977. Seks etasjer med til sammen 80 seniorleiligheter. 40  Gabels gate 40|100px|bottom  Boliggård (ark. Carl Aaman) oppført 1934. Fire etasjer og underetasje i armert betong. Pusset fasade. I fortauet utenfor inngangen er det satt ned en snublestein for Leopold Krupp, som ble deportert med DS «Donau» og henrettet i Auschwitz. 41  Gabels gate 41|100px|bottom  Leiegård (ark. Ove Ekman) oppført 1898–1900 for Jens Jacobsen Krogstie. Fire etasjer i gul tegl (pusset og upusset) samt senere innredet loftsetasje. Svært lik nabogården i Mogens Thorsens gate 9, oppført samtidig ved samme arkitekt og byggherre. Istandsatt etter omfattende skader som følge av Filipstadulykken. Enkelte senere endringer. Listeført sammen med tidligere fjøs/stall i bakgården. 43  Gabels gate 43|100px|bottom  Hjørnegård mot Bygdøy allé. Tegnet av Georges Heinecke, som oppførte bygningen for egen regning. Listeført. 45  Gabels gate 45|100px|bottom  Boliggård (ark. Ahasverus Munthe-Kaas Vejre) oppført 1939. Seks etasjer i armert betong med pusset fasade. Funksjonalisme. Listeført. 46  Gabels gate 1|100px|bottom  Boliggård (ark. Ree & Buch) oppført 1936 på hjørnet ved Vestheimgata. Seks etasjer i armert betong, dels med pusset fasade (46B), dels kledd med teglstein og spekket (46A). Tildelt Sundts premie i 1938 sammen med Vestheimgata 6 (samme arkitekter). Listeført sammen med Vestheimgata 6 og 8. Mot slutten av krigen var Siegfried Fehmer flyttet hit med sin sjæferhund Spock. I nr 47B bodde motstandskvinnen Sissel Knudsen han var på jakt etter. På veggen utenfor 46B henger en blå plakett til minne om Robert Levin, som bodde her. 47  Gabels gate 47|100px|bottom  Funksjonalistisk boliggård i seks etasjer (ark. Ahasverus Munthe-Kaas Vejre) oppført 1937. Listeført. 47B  Gabels gate 47B|100px|bottom  Funksjonalistisk boliggård i seks etasjer (ark. Ahasverus Munthe-Kaas Vejre) oppført 1940 langs Vestheimgata. Sissel Knudsen i Milorg D13 bodde i en leilighet i fjerde etasje da hun i 1945, bare 37 dager før krigens slutt, ble pågrepet og torturert av Gestapo på loftet i Victoria terrasse, på et tidspunkt da Fehmer bodde på andre siden av Gabels gate, i nr 46. Listeført. 48  Gabels gate 48|100px|bottom  Listeført boliggård fra siste kvartal av 1800-tallet. I en aksjon 4. desember 1944 tok folk fra Oslogjengen seg inn i en leilighet her for å likvidere Finn Knutinge Kaas og Reidar Voigt, to angivere som bodde over gaten i Vestheimgata 6. Voigt ble skutt, mens Kaas slapp unna. 49  Gabels gate 49|100px|bottom  Listeført boliggård oppført 1961. Seks etasjer, hvorav øverste tilbaketrukket. Funksjonalisme. 50  Gabels gate 50|100px|bottom  Listeført boliggård fra siste kvartal av 1800-tallet. Fire etasjer i pusset tegl, hvorav en del kvaderpuss, samt loftsetasje. 52  Gabels gate 52|100px|bottom  Bolig- og forretningsgård (ark. Johan Storm Munch) oppført 1894 på hjørnet ved Frognerveien, også med adresse Frognerveien 24 (tidl. 28). Fire etasjer i pusset tegl (kvaderpuss i første) samt loftsetasje. Listeført.

 Referanser 
Aftenposten 28. januar 2002.

Geir Tandberg Steigan: Gabels gate 1 (Arkitekturhistorie.no)
Geir Tandberg Steigan: Gabels gate 5 (Arkitekturhistorie.no)
Geir Tandberg Steigan: Gabels gate 8 (Arkitekturhistorie.no)
Geir Tandberg Steigan: Gabels gate 10 (Arkitekturhistorie.no)
Geir Tandberg Steigan: Gabels gate 11 (Arkitekturhistorie.no)
Geir Tandberg Steigan: Gabels gate 16 (Arkitekturhistorie.no)
Geir Tandberg Steigan: Gabels gate 41 (Arkitekturhistorie.no)
Geir Tandberg Steigan: Arkitekter: Georges Heinecke (1869–1921)

Oslo byleksikon: Gabels gate

Se f.eks. Finn Kart, jf. kart fra 1940 hos Oslo byarkiv. Utleier av leiligheter opererer imidlertid med adresse Gabels gate 3.
Ifølge bolig.ai
Byggeåret er basert på eiendomsmegleres salgsprospekter som legges ut på nettet iblant.
Ifølge bolig.ai
Ifølge eiendomsmegleren Nordvik
Ifølge bolig.ai
Ifølge  salgsoppgave hos eiendomsmegleren Nordvik.
Ifølge Svill eiendom

Oslo gårdkalender, s. 108.
Oslo gårdkalender, s. 109.
Oslo gårdkalender, s. 110.
Oslo gårdkalender, s. 111.
Oslo gårdkalender, del 2, s. 27.

Oslo oppmålingsvesen: Kart over Oslo 1940, blad 4 (Oslo byarkiv)

Just Borthen i Norsk kunstnerleksikon

Leopold Krupp (1911–1943) (snublestein.no)

 Litteratur 
 Oslo byleksikon: Gabels gate


 Eksterne lenker 

 Listeførte bygninger i Kulturminnesøk

Kategori:Veier på Frogner (strøk)
Kategori:Skjøter i Monopol (norsk utgave)
Kategori:Veier i Oslo oppkalt etter menn